U-I-14/01
Natisni
Opravilna št.:
U-I-14/01
Datum odločitve:
22. 2. 2001
Objavljeno:
OdlUS X, 30
ECLI:
ECLI:SI:USRS:2001:U.I.14.01
Akt:
Zakon o denacionalizaciji (Uradni list RS, št. 27/91, 31/93, 65/98 in 66/2000) (ZDen), 8. tč. 3. čl.
Izrek:
Pobuda za začetek postopka za oceno ustavnosti 8. točke 3. člena Zakona o denacionalizaciji (Uradni list RS, št. 27/91, 31/93, 65/98 in 66/2000) se zavrže.
Evidenčni stavek:
Ker pobudnika nista izkazala pravnega interesa za vložitev pobude, je bilo treba pobudo zavreči.
Geslo:
Izkazani pravni interes pobudnika kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Silva Žižek, Ptuj in Stanislav Bradač, Maribor
Datum vloge:
15. 1. 2001
Vrsta odločitve:
sklep
Vrsta rešitve:
zavrženje
Dokument:
US20630
Dokument v PDF obliki:
U-I-14-01.pdf
117 KB
Prenesite datoteko
U-I-14/01-4
22. 2. 2001
S K L E P
Ustavno sodišče je v postopku za preizkus pobude Silve Žižek s Ptuja in Stanislava Bradača iz Maribora na seji dne 22. februarja 2001
s k l e n i l o :
Pobuda za začetek postopka za oceno ustavnosti 8. točke 3. člena Zakona o denacionalizaciji (Uradni list RS, št. 27/91, 31/93, 65/98 in 66/2000) se zavrže.
O b r a z l o ž i t e v
1. Pobudnika izpodbijata 7.a člen Zakona o denacionalizaciji (v nadaljevanju ZDen), ker naj bi ne omogočal poprave krivic, ki so bile povzročene z različnimi prisilnimi posegi državnih organov v zasebno lastnino.
2. Člena 7.a, za katerega pobudnika navajata, da ga izpodbijata, v ZDen ni. Iz vsebine pobude pa je razvidno, da pobudnika po vsebini izpodbijata 8. točko 3. člena ZDen v delu, ki se nanaša na 7.a člen Zakona o nacionalizaciji gospodarskih podjetij (Uradni list FLRJ, št. 98/46 in 35/48). V ZDen namreč besedilo "7.a člen" vsebuje 3. člen, ki določa, da so upravičenci do denacionalizacije tiste osebe, ki jim je bilo premoženje podržavljeno na podlagi naštetih predpisov, med katerimi je v 8. točki naveden "Zakon o nacionalizaciji zasebnih gospodarskih podjetij, razen po 7.a členu tega zakona". To torej pomeni, da osebe, ki jim je bilo premoženje podržavljeno na podlagi 7.a člena Zakona o nacionalizaciji gospodarskih podjetij, niso upravičenci do denacionalizacije.
3. Pobudnika za vložitev pobude nista izkazala pravnega interesa, ker iz njune vloge ni mogoče razbrati, na kakšen način naj bi navedena določba posegala v njun pravni položaj. Po drugem odstavku 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) je namreč pravni interes za vložitev pobude podan, če predpis ali splošni akt za izvrševanje javnih pooblastil posega v pobudnikove pravice, pravne interese oziroma pravni položaj. Pobudnika pa v zvezi s pravnim interesom za vložitev pobude in o svojem pravnem položaju ne navajata ničesar.
4. Glede na navedeno niso podane procesne predpostavke za začetek postopka pred Ustavnim sodiščem. Zato je bilo treba pobudo zavreči.
5. Ustavno sodišče je sprejelo ta sklep na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Lojze Ude in dr. Dragica Wedam- Lukić. Sklep je sprejelo soglasno.
P r e d s e d n i k
Franc Testen